stanford-oval/wikipedia huggingface dataset:
Bonorva

| Bonorva (Bonòlva) |
| --- | --- |

 Sijainti Sassarin maakunnassa
 Bonorva
 Koordinaatit: 40.416°0′0″N, 8.766°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  149,75 km²
Korkeus:  508 m
Väkiluku:  3 432
Aikavyöhyke:  UTC+1
 – Kesäaika:  UTC+2
Postinumero:  07012
Suuntanumero(t):    079
Rekisterikilpi:  SS
 
 https://www.comune.bonorva.ss.it 
Infobox OKVirheellinen NIMI-arvo: 
Bonorva (sardiksi Bonòlva) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 432 asukasta (vuonna 2016) ja sen pinta-ala on 149,75 neliökilometriä. Se sijaitsee 508 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Bonorva Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Bridge Streetin metroasema

Bridge Street on Glasgow'n metron asema Lauriestonin kaupunginosassa Clyde-joen eteläpuolella Glasgow'ssa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla.
Bridge Street on merkittävä vaihtoasema, sillä monet kaupungin eteläosaan menevistä busseista kulkevat aseman ohitse. Lisäksi asemalla on liityntäpysäköintimahdollisuus. Lähistöllä on myös entinen Bridge Streetin rautatieasema, joka kuitenkin suljettiin jo vuonna 1905.
Bridge Streetin asema palvelee myös läheistä O2 Academy -tapahtumakeskusta.
Bobbie Eakes

Bobbie Diane Eakes (s. 25. heinäkuuta 1961 Warner Robins, Georgia, Yhdysvallat) on yhdysvaltalainen näyttelijä. Ennen näyttelijänuraansa hän oli Miss Georgia 1982.
Eakes tunnetaan parhaiten saippuasarjasta Kauniit ja rohkeat, jossa hän näytteli Macy Alexanderia vuosina 1989–2000 ja 2002–2003. Macy oli erittäin suosittu roolihahmo, joka taisteli omia demonejaan (kuten alkoholismia) vastaan. Macyn ja Thorne Forresterin on/off-suhde kuului sarjan vakiojuoniin vuosikausien ajan. Macy harrasti myös laulamista, aivan kuten Bobbiekin, joka on levyttänyt laulujaan ja laulanut muun muassa Euroopassa vieraillessaan. Pitäessään Macyn roolista taukoa Eakes juonsi country-musiikkiohjelmaa MTV-musiikkikanavalle. Vuonna 2003 Macy kirjoitettiin jo toisen kerran pois Kauniista ja rohkeista. Sen jälkeen Eakes otti Krystal Carey Chandlerin roolin suositusta saippuasarjasta All My Children. Eakes on ollut neljästi ehdolla Soap Opera Digest Awardin saajaksi.
Eakes on näytellyt entisen vastanäyttelijänsä Jeff Trachtan (Thorne Forrester) kanssa myös tuotoksissaselvennä Cinderella ja Love Letters. Pari on levyttänyt yhdessä CD:n Bold and Beautiful Duets, joka menestyi hyvin Euroopassa.
Eakes on ollut naimisissa käsikirjoittaja-näyttelijä Davin Steenin kanssa heinäkuusta 1993 lähtien. He tapasivat näytelmätunneilla.
Aiheesta muualla

Bobbie Eakes Internet Movie Databasessa. (englanniksi)
BobbieEakes.com (Arkistoitu – Internet Archive)
A & A's Newssite 4 Bobbie Eakes (Arkistoitu – Internet Archive)
Bobbie Eakes profile (Arkistoitu – Internet Archive)
Bobana Veličković

| Mitalit | Mitalit | Mitalit |  |
| --- | --- | --- | --- |
|  Bobana Veličković |  Bobana Veličković |  Bobana Veličković |  |
Maa:   Serbia
Naisten ammunta
| MM-kilpailut  | MM-kilpailut  | MM-kilpailut  |  |
|  Kultaa | Granada 2014 | 10 m ilmapistooli, joukkuekilp. |  |
Bobana Veličković (serb. Бобана Величковић, 25. tammikuuta 1990 Bor, Jugoslavia – 21. kesäkuuta 2020 Belgrad) oli serbialainen pistooliampuja, maailman- ja euroopanmestari.
Veličković kilpaili Lontoon 2012 ja Rio de Janeiron 2016 kesäolympialaisissa sijoittuen jälkimmäisissä kisoissa 10 metrin ilmapistooliammunnassa seitsemänneksi. Granadan MM-kilpailuissa 2014 hän kuului Serbian 10 metrin ilmapistooliammunnan kultaa voittaneeseen joukkueeseen. Hän voitti myös 13 mitalia EM-kilpailuista, esimerkiksi 10 metrin ilmapistooliammunnan yksilökilpailun Euroopan mestaruuden Vierumäellä 2012.
Veličković synnytti kesäkuun alussa 2020 ja kärsi raskausmyrkytyksestä. Hän kuoli Belgradissa 20 päivää synnytyksen jälkeen, 21. kesäkuuta 2020 eli vain 30-vuotiaana, synnytyksen jälkeisiin komplikaatioihin.
Aiheesta muualla

Bobana Veličković Kansainvälinen olympiakomitea. (englanniksi)
Bochner-integraali

Bochner-integraali eli Bochnerin integraali on sama kuin Lebesguen integraali paitsi että funktion arvot saavat olla missä tahansa Banach-avaruudessa sen sijaan, että niiden pitäisi olla kompleksisia tai välillä  [0,+\infty ].
Useimmat Lebesguen integraalia koskevat tulokset ovat tosia myös Bochnerin integraalille.
Salomon Bochner määritteli Bochnerin integraalin vuonna 1933.
Big Red Machine

| Big Red Machine |
| --- | --- |
 Big Red Machine (2019)
Tiedot
Toiminnassa:  2018–
Tyylilaji:  indie rock, alternative, indie folk
Kotipaikka:   Eau Claire, Wisconsin, Yhdysvallat
Laulukieli:  englanti
Jäsenet:  Justin Vernon   Aaron Dessner
Levy-yhtiö:  Jagjaguwar
Aiheesta muualla
Kotisivut
Infobox OKNimi-testi OK: 
Big Red Machine on yhdysvaltalainen indie rock- ja indie folk -yhtye. Sen vakituisia jäseniä ovat Bon Iver -yhtyeestä tunnettu Justin Vernon ja The National -yhtyeestä tunnettu Aaron Dessner. Yhtye on tehnyt yhteistyötä useiden muiden artistien kuten Sharon Van Ettenin, Anaïs Mitchellin, Ben Howardin, Lisa Hanniganin ja Taylor Swiftin kanssa.
Vernon ja Dessner tekivät ensimmäisen kerran yhdessä musiikkia vuonna 2009, kun he julkaisivat kappaleen ”Big Red Machine” hyväntekeväisyyslevyllä Dark Was the Night. He perustivat Big Red Machine -yhtyeen vuonna 2018. Yhtyeen ensimmäinen albumi Big Red Machine julkaistiin samana vuonna. Toinen albumi How Long Do You Think It’s Gonna Last? julkaistiin vuonna 2021. Yhtyeen parhaiten menestynyt kappale on ”Renegade”, jonka he tekivät Swiftin kanssa. Kappale nousi Yhdysvalloissa Billboard Hot 100 -listan sijalle 73 vuonna 2021.
Diskografia > Albumit

Big Red Machine (2018)
How Long Do You Think It’s Gonna Last? (2021)
Diskografia > Singlet

”No Time for Love Like Now” (ft. Michael Stipe) (2020)
”Latter Days” (ft. Anaïs Mitchell) (2021)
”The Ghost of Cincinnati” (2021)
”Renegade” (ft. Taylor Swift) (2021)
”Phoenix” (ft. Fleet Foxes & Anaïs Mitchell) (2021)
”Mimi” (ft. Ilsey) (2021)
Aiheesta muualla

Big Red Machine Bandcamp-sivustolla
Big Red Machine AllMusic-sivustolla
Big Red Machine Discogs-sivustolla
Billingen

Billingen
| --- | --- |
Tyyppi:  pöytävuori
Sijainti:  Skövden, Skara, Falköping Ruotsi
Korkeus merenpinnasta:  304 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Pöytävuoren reunat esillä vuoden 1859 topografikartassa.
Hållsdammen
Billingen on yksi Länsi-Götanmaan kolmestatoista pöytävuoresta ja se sijaitsee Skövdenin, Skaran ja Falköpingin kunnissa. Vuoren tasainen huippu yltää 304 metrin korkeuteen mpy.
Maantietoa

Billingen sijaitsee Vänernin ja Vätternin välisellä kannaksella Skövden länsipuolella. Pöytävuoren tasainen alue on 20 kilometriä pitkä ja enimmillään 11 kilometriä leveä. Sen vähäravinteinen huippu kasvaa ikimetsää ja suomaata. Vuoren eteläosa muodostaa 2 000 hehtaarin suojelualueen, jossa on runsaasti koskematonta ikimetsää. Skövden taajama-alue kiipeää Billinin itärinteelle, jonka yläpuolella sijaitsee hotelli- ja kokoontumiskeskus Billingehus. Vuorella risteilee runsaasti liikuntareittejä, jolla voi liikkua jalan, pyöräillä, hiihtäen, lasketellen, järvissä uiden ja jossa voi leireillä leirintä- ja mökkialueella. Billigenin päällä sijaitsee lampi Hållsdammen ja sen itärinteillä on suojelualue Billingekleven. Billingenin nähtävyyksiä ovat Jättadalen, jossa on vesiputous, muutama luola (Öglunda grotta) ja uhrilähde (Offerkällan). Jättadalen on myös suojeltu. Vuoren reunoilla on useita näköalapaikkoja. Skaran puolella voi nähdä Hornborgasjänin, Kinnekullen ja Skaran tuomiokirkon. Ennen sanottiin, että Ramlaklev oli surmankallio. Ja kuviteltiin, että jättiläinen Ramunder asui vuorella ja että jätti löytyy vielä kivettyneenä vuorelta.
Aivan Billingenin eteläpuolella sijaitsee kolme muuta pöytävuorta. Brunnhemsberget on niistä suurin ja vuorien väliin jäävät pienet Tovaberget ja Myggeberget.
Muodostumisteoria

Kuten muutkin Länsi-Götanmaan pöytävuoret, muodostuu Billingen sedimenttikivilajeista, jotka kerrostuivat paleotsooisella maailmankaudella (542–423 miljoonaa vuotta sitten), tarkemmin sanoen kambri-, ordoviki- ja vanhemmalla siluurikaudella. Kerrostumien päälle levittäyi permikaudella laavapurkauksena diabaasia. Vuoren maakerrokset ovat pohjasta lukien peruskallio, hiekkakivi, alunaliuske, kalkkikivi, savikivi ja diabaasi. Diabaasikerrosta kutsutaan paikallisesti nimellä ”trapp” (suom. porras), sillä kovana kivilajina se suojelee alempana olevia helposti rapautuvia kerroksia ja se muodostaa siksi levymäisen kynnyskerroksen.
Historiaa

Billingenin erityinen luonto vetosi 1700-luvun tutkijoihin, jotka vierailivat vuorella ja sen ympäristössä. Kuuluisimpia tutkijoita olivat esimerkiksi Pehr Kalm (1716–1779) ja Carl von Linné (1707–1778). Alueen ensimmäisen geologiset kartat julkaistiin 1700-luvun jälkipuoliskolla (Hermelin 1767 ja Hisinger 1797). Alueen jääkautinen merkitys ymmärrettiin 1900-luvulla. Alueen tutkimus on ollut hedelmällistä juuri nuoremman Dryas-kauden tapahtumien ymmärtämisen kannalta.
Aiheesta muualla

Kuvia tai muita tiedostoja aiheesta Billingen Wikimedia Commonsissa
Platåbergens Geopark (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Billingen
Käännös suomeksi
Boban Marjanović

| Boban Marjanović |
| --- | --- |
 Marjanović vuonna 2024.
Henkilötiedot
Koko nimi:  Boban Marjanović
Syntynyt: 15. elokuuta 1988 (ikä 36) Zaječar, Serbian ST, Jugoslavia
Kansalaisuus:   Serbia
Koripalloilija
Pelipaikka:  Sentteri
Pituus:  221 cm
Paino:  132 kg
Nyk. joukkue:  Dallas Mavericks
Sarja:  NBA
Pelaajaura
Seurajoukkueet
2006–2010 2007 2010–2011 2011 2011–2012 2012 2012–2013 2013–2015 2015–2016 2015–2016 2016–2018 2018–2019 2019 2019–:   KK Hemofarm →  KK Swisslion  TsSKA Moskova →  BC Žalgiris  BK Nižni Novgorod  KK Radnički  KK Mega Vizura  Crvena zvezda  San Antonio Spurs →  Austin Spurs  Detroit Pistons  Los Angeles Clippers  Philadelphia 76ers  Dallas Mavericks
Maajoukkueet
:   Serbia
Aiheesta muualla
FIBA
| Mitalit> Maa:   Serbia.Miesten koripallo.EM-kilpailut  | Mitalit> Maa:   Serbia.Miesten koripallo.EM-kilpailut  | Mitalit> Maa:   Serbia.Miesten koripallo.EM-kilpailut  | Maa:   Serbia> Miesten koripallo. |
| --- | --- | --- | --- |
|  Hopeaa | Turkki ym. 2017 |  |  |
Boban Marjanović (serb. Бобан Марјановић, s. 15. elokuuta 1988 Zaječar, Serbian ST) on serbialainen koripalloilija ja näyttelijä, pelipaikaltaan sentteri. Hän edustaa NBA-liigassa pelaavaa Houston Rocketsia.
Marjanović valittiin Serbian koripalloliigan arvokkaimmaksi pelaajaksi kolmena kautena peräkkäin vuosina 2012–2015. Viimeisellä kaudellaan Crvena zvezdassa hänet valittiin myös Euroliigan ykköstähdistöön.
Heinäkuussa 2015 Marjanović allekirjoitti yhden vuoden ja 1,2 miljoonan dollarin sopimuksen NBA-seura San Antonio Spursin kanssa. Ensimmäisellä NBA-kaudellaan Marjanović pelasi yhteensä 54 runkosarjaottelua. San Antonion jälkeen hän on pelannut Detroit Pistonsissa, Los Angeles Clippersissa, helmikuusta 2019 kauden loppuun Philadelphia 76ersissä ja kesästä 2019 alkaen Dallas Mavericksissa, josta hänet kaupattiin kesällä 2022 Houston Rocketsiin.
Serbian miesten maajoukkueessa Marjanović on saavuttanut EM-hopeaa vuonna 2017.
Marjanović on näytellyt elokuvissa John Wick Chapter 3: Parabellum, Kova vääntö ja Bicemo prvaci sveta, sekä TV-sarjassa Državni posao.
Aiheesta muualla

Kuisma, Joonas: Serbian jättimäinen sentteri, NBA:n rakastettu kulttipelaaja Boban Marjanović, taisteli Keanu Reevesin kanssa toimintaelokuvassa – ”Stuntmies lensi melkein viisi metriä” YLE Urheilu 3.9.2019
Kuvia tai muita tiedostoja aiheesta Boban Marjanović Wikimedia Commonsissa
Serbian joukkue – Koripallon MM-kilpailut 2019
5 Simonović ·
7 Bogdanović ·
8 Bjelica ·
11 Lučić ·
13 Raduljica ·
14 Birčević ·
15 Jokić ·
21 Milutinov ·
22 Micić ·
23 Gudurić ·
24 Jović ·
51 Marjanović ·
Valmentaja Đorđević
Billy Celeski

| Henkilötiedot |
| --- | --- | --- |
Koko nimi: Blagoja Celeski
Syntymäaika: 14. heinäkuuta 1985 (ikä 39)
Syntymäpaikka: Ohrid, Jugoslavia
Kansalaisuus:  Australia
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 2004-2005 2005-2006 2006-2007 2007-2008 2008-2013 2013-2014 2014 2014-2015 2016 | Bullen Zebras Perth Glory Bullen Zebras Perth Glory Melbourne Victory Al-Shaab Liaoning Whowin Newcastle Jets Ventforet Kofu |  |
Maajoukkue
| 2009 | Australia | 1 (0) |
Billy Celeski (s. 14. heinäkuuta 1985 Ohrid) on australialainen entinen jalkapalloilija.
Jalkapallomaajoukkue

Celeski debytoi Australian maajoukkueessa 2009.
Bornholmin kunta

| Bornholmin kunta |
| --- | --- |
 vaakuna:  Bornholmin lippu
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Rønne
Hallinto:  
 – Pormestari:  Winni Grosbøll
Pinta-ala:  
 – Kokonaispinta-ala:  588,4 km²
Väkiluku:  39 439
 – Väestötiheys:  67,0 as./km²
 
 www.brk.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Bornholm on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 39 439 asukasta, ja sen pinta-ala oli 588,4 neliökilometriä. Kunnan keskustaajama on nimeltään Rønne.
Bornholmin kunta sijaitsee samannimisellä Bornholmin saarella Itämeressä kaukana erillään muista Pääkaupunkialueen kunnista.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Christiansø Sogn
02: Allinge-Sandvig Sogn
03: Rutsker Sogn
04: Olsker Sogn
05: Rø Sogn
06: Gudhjem Sogn
07: Hasle Sogn
08: Klemensker Sogn
09: Østerlarsker Sogn
10: Nyker Sogn
11: Knudsker Sogn
12: Vestermarie Sogn
13: Østermarie Sogn
14: Ibsker Sogn
15: Svaneke Sogn
16: Rønne Sogn
17: Nylarsker Sogn
18: Aaker Sogn
19: Bodilsker Sogn
20: Nexø Sogn
21: Pedersker Sogn
22: Poulsker Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Bornholmin kunnan kotisivut (tanskaksi)
Bochnian piirikunta

Bochnia (puol. powiat bocheński) on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 106 858. Kunnat Bochnian piirikunnassa ovat Bochnia, Drwinia, Łapanów, Lipnica Murowana, Nowy Wiśnicz, Rzezawa, Trzciana ja Żegocina.
Bochnian väestöpyramidi 2014.
Vuoden 2019 lopussa piirikunnan asukkaista 50,6 prosenttia oli naispuolisia ja 49,4 miespuolisia. Alle 18-vuotiaat muodostivat 20,9 prosenttia piirikunnan väestöstä, työikäiset 60,7 prosenttia ja eläkeläiset 18,4 prosenttia väestön keski-iän ollessa 39,3 vuotta. Vuonna 2019 piirikunnassa syntyi 1 261 lasta. Bochnian piirikunnan väkiluvun ennustetaan kasvavan 108 622 asukkaaseen vuoteen 2050 mennessä.
Boccioleto

| Boccioleto |
| --- | --- |
 Boccioleto.
 Boccioleto
 Koordinaatit: 45°49′53″N, 8°06′50″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Walter Fiorone
Pinta-ala:  
 – Maa:  33,87 km²
Korkeus:  667 (min. 613 - maks. 2 344) m
Väkiluku (2015):  205
 – Väestötiheys:  6,05 as./km²
Aikavyöhyke:  UTC+1
 – Kesäaika:  UTC+2
Postinumero:  13022
Suuntanumero(t):  0163
Infobox OKVirheellinen NIMI-arvo: 
Boccioleto on kunta Pohjois-Italiassa Vercellin maakunnassa Piemonten alueella. Boccioleton naapurikunnat ovat Balmuccia, Campertogno, Mollia, Rima San Giuseppe, Rimasco, Rossa, Scopa ja Scopello.
Beverly Garland

Beverly Garland 1969
Beverly Lucy Garland (o.s. Fessenden; 17. lokakuuta 1926 Santa Cruz, Kalifornia, Yhdysvallat – 5. joulukuuta 2008 Hollywood Hills, Kalifornia, Yhdysvallat) oli yhdysvaltalainen näyttelijä.
Ura

Garland tuli tunnetuksi sekä televisiosta että elokuvista. Hän esiintyi muun muassa sarjoissa Teräsmieheni vuosina 1969–1972 ja Remington Steele - huijari vai herrasmies vuosina 1982–1983. Hän myös vieraili useissa sarjoissa, joiden joukkoon lukeutuivat Seitsemäs taivas, Teräsmieheni ja Frendit.
Garland oli 1970-luvulla mukana Mary Tyler Moore Show’ssa.
Filmografia

Kuollut saapuessaan, 1950
The Neanderthal Man, 1953
Swamp Women, 1955
Kauhun hetkiä, 1955
Lauantain luotisade, 1956
Viimeiseen luotiin, 1958
Turmeltuneet, 1968
Jättiläinen taivaalla, 1974
Ihan kuin rakkautta, 1980
Garland sai 26. tammikuuta 1983 tähden Hollywood Walk of Famelle, ja hän oli 1950-luvulla Emmy-ehdokkaana. Hän kuoli 82-vuotiaana.
Yksityiselämä

Näyttelijätär oli jo 1950-luvulla naimisissa Richard Garlandin kanssa, mutta avioliitto päättyi eroon kahden vuoden kuluttua. Hän oli 1959–1999 toisessa avioliitossa Fillmore Crank. Hänellä oli yksi tytär, ja avioliitto Crankin kanssa päättyi vasta tämän kuolemaan.
Aiheesta muualla

Beverly Garland Internet Movie Databasessa. (englanniksi)
Canon EOS 300

| Canon EOS 300 |
| --- | --- |
 Canon EOS 300 ja 28-80mm kittilinssi
Tyyppi:  järjestelmäkamera
Filmi:  kinofilmi (35 mm)
Objektiivi:  Canon EF -objektiivit
Suljin:  elektronisesti ohjattu metalliverhosuljin
Suljinajat:  30–1/2 000 sekuntia
Valotuksen mittaus:  objektiivin läpi (TTL), 35 vyöhykkeen valonmittaus
Valotustavat:  täysautomaattinen, ajan esivalinta, aukon esivalinta, manuaalinen
Tarkennuspisteet:  7
Tarkennustavat:  automaattinen, manuaalinen
Sarjakuvaus:  automaattinen filminsiirto, max 1,5 kuvaa/s
Etsin:  peilityyppinen pentaprisma
ISO-arvot:  ISO 25–5 000 automaattisesti DX-koodin mukaan, ISO 6–6 400 käsinsäädöllä
Salama:  standardi ISO-salamakenkä ja yhdysrakenteinen salama
Akku:  CR2, 2 kpl
Paino:  335 g
Canon EOS 300 on filmijärjestelmäkamera, jota valmistettiin huhtikuusta 1999 syyskuuhun 2002.
Muiden edullisten SLR-kameroiden tapaan EOS 300:ssa oli peilityyppinen pentaprismaetsin "oikean" pentaprisman sijasta, sekä polykarbonaatista valmistettu runko.
Wikimedia Commonsissa on kuvia tai muita tiedostoja aiheesta .
Beit Jala

| Beit Jala |
| --- | --- |
 Näkymä Beit Jalaan.
 Beit Jala
 Koordinaatit: 31°42′54″N, 35°11′14″E 
Valtio:  Palestiina
Kuvernoraatti:  Betlehem
Väkiluku (2016):  14 798
 
 www.beitjala-city.org 
Infobox OKVirheellinen NIMI-arvo: 
Beit Jala (arab. بيت جالا  ‎)  kuuntele ääntämys (ohje) on kaupunki Palestiinan Länsirannalla Betlehemin länsipuolella. Sen asukasluku oli vuonna 2016 arviolta 14 798 ja asukkaiden enemmistö kristittyjä.
Maantiede

Beit Jala sijaitsee Palestiinan Länsirannalla Betlehemin kuvernoraatissa noin 1,8 kilometriä Betlehemin kaupungista länteen. Betlehemin lisäksi sen naapuripaikkakuntia ovat Jerusalem ja Gilon siirtokunta pohjoisessa, Al Walajan ja Battirin kylät lännessä, sekä Ad Dohan ja Al Khaderin kaupungit etelässä. Kaupungin korkeus merenpinnasta on 779 metriä.
Keskimääräinen vuotuinen sadanta Beit Jalassa on noin 563 mm ja vuoden keskimääräinen lämpötila 16 °C. Talvisin lämpötilat vaihtelevat 9–18 °C asteen välillä ja kesäisin 26–30 °C välillä. Kesät ovat kuumia ja kuiva. Suurin osa sateista saadaan talvisin marraskuun ja maaliskuun välillä, jolloin saatta satunnaisesti esiintyä myös pakkasia ja sataa lunta.
Historia > Varhainen historia

Beit Jalan lähiympäristön alueella on ollut ihmisiä mahdollisesti jo 200 000 vuotta. Kanaanilaiset perustivat mahdollisesti alueen ensimmäiset vakinaiset asutukset noin 3 000 vuotta ennen ajanlaskun alkua. Nykyinen Beit Jala on yhdistetty joskus Raamatun Joosuan ja Samuelin kirjoissa esiintyvään kaupunkiin nimeltä Gilo. Beit Jalan nykyinen nimi on arameaa ja se tarkoittaa ruohomattoa.
Beit Jalan vanhimmat tunnetut rauniot ovat kristilliseltä kaudelta 200- tai 300-luvulta ajanlaskun alun jälkeen. Jeesuksen syntymäpaikka sijaitsi viereisessä Betlehemissä ja Beit Jalan alueelle alkoi saapua pyhiinvaeltajia. Pyhän Nikolauksen sanotaan liikkuneen alueella ja paikalle rakennettiin luostari, jonka rauniot ovat nykyisin nykyisin Pyhän Nikolaoksen kirkon alla. Paikkakunta kasvoi huomattavasti luostarin rakennuttamisen myötä. Paikalla on myös luola, jossa Nikolaoksen sanotaan asuneen.
Samarialaiset tuhosivat Beit Jalan kapinan aikana vuonna 529 ja vuonna 637 alueen valloittivat kalifi Umar ibn al-Khattabin johtamat muslimit. Vuonna 1099 muslimeja seurasivat ristirekeläiset, jotka menettivät alueen edelleen Saladinin joukoille vuonna 1187. Osmanien valtakunta valtasi alueen vuonna 1516. Osmanien kausi oli aluksi kukoistuksen aikaa, mutta valtakunnan heikentyessä nousi myös sen paikallisilta keräämä verotaakka. Vuonna 1831 alueen valloittivat Egyptin hallitsija Muhammad Alin joukot. Osmanit valtasivat alueen takaisin vuonna 1840 länsimaiden, kuten Itävallan ja Yhdistyneen kuningaskunnan tuella. Jatkuvien sotien takia monet paikalliset muuttivat ulkomaille ja etenkin Etelä-Amerikkaan 1800- ja 1900-luvun alun aikana.
Historia > Nykyaika

Vastapalvelukseksi länsimaiden tuesta osmanit sallivat eurooppalaisten tahojen alkaa perustaa Palestiinaan kirkkoja ja muita laitoksia. Betlehemin lähiseutu oli sen uskonnollisen merkityksen takia erityisen haluttu toiminta-alue ja paikalle perustettiin useita kirkkoja, kouluja ja sairaaloita. Beit Jalaan rakennettiin kaksi ortodoksista, kaksi katolista ja yksi luterilainen kirkko, sekä luostari ja pappisseminaari. Beit Jalasta tuli alueen nykyaikaisen koulutuksen keskus. Vuonna 1912 Beit Jalasta tuli yksi alueen ensimmäisistä hallinnollisista kaupungeista.
Britit valtasivat alueen ensimmäisen maailmansodan aikana Osmanien valtakunnan romahtaessa vuonna 1917. Palestiinasta tuli brittien mandaattialue. Britit kehittivät aluetta nykyaikaisempaan suuntaan, mutta toisaalta esimerkiksi juutalaisten siirtolaisuus alueelle kasvatti jännitteitä. Vuosina 1936-1939 aluetta koetteli arabikapina. Brittien lähtiessä vuonna 1948 syttyi Israelin itsenäisyyssota, jonka jälkeen Beit Jalasta tuli osa Jordanian hallitsemaa Länsirantaa. Beit Jalaan saapui suuri määrä pakolaisia Israelin valtaamilta alueilta. Toinen pakolaisaalto seurasi kuuden päivän sotaa vuonna 1967. Uudelle pakolaisista koostuvalle muslimivähemmistölle rakennutettiin kaksi moskeijaa.
Osa Beit Jalaan aiemmin kuuluneesta alueesta liitettiin Israeliin jo kuuden päivän sodan jälkeen ja lisää maata menetettiin Jom kippur -sodan jälkeen vuonna 1971. Menetetylle maalle rakennettiin kaksi siirtokuntaa, Gilo ja Har Gilo. Palestiinalaisten ja Israelin väliset jännitteet johtivat ensimmäiseen intifadaan vuonna 1987 ja myöhemmin toiseen intifadaan.
Talous

Talouden osa-alueista suurin työllistäjä Beit Jalassa on palveluala, joka työllistää 30 % työssäkäyvistä. Muita osa-alueita oli 25 % työllistävä kaupanala, 20 % työllistävä teollisuus, 20 % työllistävä hallinto ja yksityinen sektori, sekä 5 % rtyöllistävä maatalous. Kaupungissa on esimerkiksi tekstiiliteollisuutta, jonka lisäksi siellä valmistetaan uskonnollisia esineitä. Paikalliset maanviljelijät kasvattavat esimerkiksi tomaatteja, helemiä ja vehnää.
Väestö

Beit Jalan asukasluku oli Palestiinan tilastokeskuksen arvion mukaan vuonna 2016 14 798. Vuonna 2007 vastaava luku oli 11 610. Kaupungin väestön enemmistö on kristittyjä ja vähemmistö muslimeja.